આવી જ રીતે ૨૩૦ તાલુકા પંચાયતમાંથી ૧૫૦થી પણ વધુમાં કોંગ્રેસે વિજય મેળવ્યો હતો. આવી જ રીતે ૫૬ નગરપાલિકામાં ભાજપે ૪૦માં જીત મેળવી છે. ૧૧ પાલિકામાં કોંગ્રેસનો વિજય થયો છે. જુદા-જુદા પરિણામોને લઈને ભારે ઉત્સાહ જોવા મળ્યો હતો. વર્તમાન ચુંટણીથી લાગે છે કે શહેરી વિસ્તારોમાં ભાજપનો દબદબો રહ્યો છે. જ્યારે ગ્રામીણ વિસ્તારોમાં કોંગ્રેસે ગાબડા પાડવામાં સફળતા મેળવી હતી. અગાઉ ૫૬ નગરપાલિકા, ૩૧ જિલ્લા અને ૨૩૦ તાલુકા પંચાયતની ચુંટણી માટે મતદાન યોજાયા બાદ આજે સવારે મતગણતરી શરૂ થઇ હતી.